open-index/open-wikipedia-markdown huggingface dataset:
Kuo-ťi fan-tien

thumb|right|Park Hotel
**Kuo-ťi fan-tien** (čínskym písmom 国际饭店 - doslova "medzinárodný hotel"; po anglicky *Park Hotel*) je známy hotel na Nanjing Road v Šanghaji. Projektoval ho slovenský architekt Ladislav Hudec. Hotel bol postavený v roku 1934 a do roku 1952 bol najvyššou budovou v Ázii, do roku 1983 najvyššou budovou v Šanghaji. Má 22 poschodí a je vysoký 84 metrov.

Kategória:Stavby v Šanghaji
Kategória:Hotely v Číne
Kategória:Ladislav Hudec
Altajská gubernia

**Altajská gubernia** () bola jedna z gubernií Ruskej sovietskej federatívnej socialistickej republiky v rokoch 1917 – 1925 zriadená po rozpade Tomskej gubernie 17. júna 1917. Hlavným mestom gubernie bol Barnaul. Podľa údajov z roku 1923 v gubernii žilo 1 655 000 obyvateľov.

Spočiatku sa gubernia delila na 5 okresov, neskôr (1918) sa k nej pripojili ešte dva. Gubernia zanikla 25. mája 1925, keď sa jej územie včlenilo do Sibírskeho kraja.

## Pozri aj
* Zoznam gubernií Ruskej sovietskej federatívnej socialistickej republiky

Kategória:Gubernie v Ruskej sovietskej federatívnej socialistickej republike
Borisovský okres

[250px|thumb|right|Mapa Borisovského okresu v sústave [Kurská gubernia|Kurskej gubernie.]]
**Borisovský okres** () bol jednou z administratívno-teritoriálnych jednotiek Kurskej gubernie v Ruskej sovietskej federatívnej socialistickej republike v rokoch 1924–1925. Hlavným mestom gubernie bola dedina Borisovka.

## Dejiny
V rokoch 1923–1929 sa na území RSFSR a celého Sovietskeho zväzu uvádzalo do praxe nové územno-správne delenie. Z gubernií a okresov sa stali oblasti, okruhy a rajóny (okresy). Dňa 12. mája 1924 v rámci prírpravy prechodu na nové územno-správne delenie prezídium Celoruského ústredného výkonného výboru rozhodol o združení okresov Kurskej gubernie z 15 na 7. Výsledkom týchto zmien vznikol nový okres - Borisovský okres. Ostatné okresy existovali do roku 1924 v sústave Kurskej gubernie Ruského impéria a RSFSR.

Borisovský okres existoval vyše jeden rok. Dňa 1. júna 1925 bolo administratívne centrum prenesené do mesta Gajvoron a okres sa premenoval na Gajvoronský. Dedina Borisovka však aj naďalej zostala súčasťou tohto okresu až do likvidácie Kurskej gubernie a rozdelenia jej územia na okruhy a rajóny v roku 1928. Po jej rozpade vznikol Borisovský rajón (okres).

## Pozri aj
* Zoznam gubernií Ruskej sovietskej federatívnej socialistickej republiky

## Externé odkazy
* Первая советская реформа, укрупнение единиц административно-территориального деления в 1923—1929 гг.  
* История Грайворонского уезда на сайте администрации Грайворонского района  
* История пгт. Борисовка и Борисовского района  
* История Курской области на сайте областной администрации  
* Прокуратура Курского края в Советский период 

Kategória:Gubernie v Ruskej sovietskej federatívnej socialistickej republike
Kurská gubernia

left|60px
[right|thumb|Mapa Kurskej gubernie v rokoch [1924 - 1928.]]
**Kurská gubernia** () bola jedna z gubernií Ruského impéria a RSFSR v rokoch 1797 - 1928, ktorej predchádzalo zriadenie Kurského miestodržiteľstva. Hlavným mestom gubernie bol Kursk.

V sovietskom období v rokoch (1918 - 1924) sa jej územie a okresy veľa ráz menili a premonávali. Dňa 12. mája 1924 vznikol Borisovský okres, ktorý bol o rok neskôr (1. jún 1925) znova premenovaný. Dňa 16. júla 1928 sa územie gubernie stalo súčasťou Strednej černozemskej oblasti až do vytvorenia Kurskej oblasti (13. jún 1934).

## Pozri aj
* Zoznam gubernií Ruského impéria
* Zoznam gubernií Ruskej sovietskej federatívnej socialistickej republiky

Kategória:Gubernie v Ruskom impériu
Kategória:Gubernie v Ruskej sovietskej federatívnej socialistickej republike
Bukejevská gubernia

thumb|Bukejevská gubernia
**Bukejevská gubernia** () bola jedna z gubernií Ruskej sovietskej federatívnej socialistickej republiky v rokoch 1917 - 1925 v sústave Kirgizskej ASSR (od roku 1920), ktorá vznikla 1. júla 1917 na území Bukejevskej hordy. Hlavným mestom gubernie bola Urda. Podľa údajov z roku 1924 v gubernii žilo 243 000 obyvateľov.

Do roku 1919 sa gubernia delila na 7 okresov a jednu oblasť. Gubernia zanikla 6. júna 1925, keď sa jej územie včlenilo do Uralskej gubernie Kozáckej ASSR.

## Pozri aj
* Zoznam gubernií Ruskej sovietskej federatívnej socialistickej republiky

## Poznámky
#  Bukejevská orda alebo Vnútorná kirgizská orda bol autonómny štátny útvar kozákov v medziriečí Uralu a Volgy existujúci v období Ruského impéria na začiatku 19. storočia. Administratívne bola pod správou Astrachánskej gubernie.

Kategória:Gubernie v Ruskej sovietskej federatívnej socialistickej republike
Ivanovsko-voznesenská gubernia

**Ivanovsko-voznesenská gubernia** () bola jedna z gubernií Ruskej sovietskej federatívnej socialistickej republiky v rokoch 1918–1929 zriadená po rozpade Kostromskej a Vladimírskej gubernie 20. júna 1918. Hlavným mestom gubernie bolo Ivanovo-Voznesensk. Podľa údajov z roku 1926 v gubernii žilo 1 195 800 obyvateľov.

Gubernia sa delila na 3 okresy. Zanikla 14. januára 1929, keď sa jej územie včlenilo do Ivanovskej priemyslenej oblasti.

## Pozri aj
* Zoznam gubernií Ruskej sovietskej federatívnej socialistickej republiky

Kategória:Gubernie v Ruskej sovietskej federatívnej socialistickej republike
Jekaterinburská gubernia

**Jekaterinburská gubernia** () bola jedna z gubernií Ruskej sovietskej federatívnej socialistickej republiky v rokoch 1919 - 1923 zriadená po rozpade Permskej gubernie 15. júla 1919. Hlavným mestom gubernie bol Jekaterinburg. Podľa údajov z roku 1920 v gubernii žilo 1 970 000 obyvateľov.

Gubernia sa delila na 10 okresov, neskôr (1922) boli dva zrušené. Gubernia zanikla 3. novembra 1923, keď sa jej územie včlenilo do Uralskej oblasti.

## Pozri aj
* Zoznam gubernií Ruskej sovietskej federatívnej socialistickej republiky

Kategória:Gubernie v Ruskej sovietskej federatívnej socialistickej republike
Celoruský ústredný výkonný výbor

**Celoruský ústredný výkonný výbor** () bol najvyšší zakonodárny a kontrolný orgán štátnej moci RSFSR v rokoch 1917 - 1937. Kandidáti výboru boli vyberaní na základe voľby Celoruského zjazdu Rád. Do vytvorenia Zväzu sovietskych socialistických republík združoval aj členov Ukrajinskej a Bieloruskej SSR, ktorí boli volení na republikových zjazdoch Rád. IX. celoruský zjazd Rád okrem týchto členov združoval aj delegátov zo Zakaukazských republík. Od novembra 1917 jeho úlohy vykonávalo prezídium, operatívny orgán výboru.

Osobistosti výkonného výboru charakterizoval jeho najvýznamnejší ideológ Vladimir Iľjič Lenin, keď povedal:


*„Výbor dáva možnosť zjednotiť výhody parlamentarizmu s výhodami nepriamej a priamej demokracie, t. j. zjednocovať do jedného volených predstaviteľov národa, zakonodárnu funkciu a vykonávanie (dodržiavanie) zákonov.“*


Počas konsolidácie štátneho aparátu Ruskej sovietskej federatívnej socialistickej republiky neexistovalo jasné rozdelenie kompetencií orgánov štátnej moci. Prečo tomu tak bolo, vysvetľuje najdôležitejšia príčina, ktorá hovorí, že *„územie sovietskeho štátu odmietajúc buržoázny princíp rozdelenia moci, priznávajúc potrebu technického rozdelenia práce medzi orgány moci Ruskej Sovietskej Republiky.“*.

Rozdelenie právomocí bolo sformulované až na VIII. celoruskom zjazde Rád vo výnose *O sovietskej výstavbe*. Vydanie zakonodárnych aktov, podľa dokumentu, vykonávali Celoruský zjazd rád, Celoruský ústredný výkonný výbor, jeho prezídium a Rada národných komisárov.

V máji roku 1925 výbor vypracoval Ústavu Ruskej sovietskej federatívnej socialistickej republiky, ktorá bola potvrdená na XII. zjazde Celoruského zjazdu Rád ešte v tom istom mesiaci. Táto ústava definitívne potvrdila systém miestnych a centrálnych orgánov štátnej moci a vlády.

## Referencie


## Pozri aj
* Ústava Ruskej federácie

Kategória:Dejiny Ruska
Brianská gubernia

**Brianská gubernia** () bola jedna z gubernií Ruskej sovietskej federatívnej socialistickej republiky v rokoch 1920–1929 zriadená po rozpade Orlovskej a Kalužskej gubernie 1. apríla 1920. Hlavným mestom gubernie bol Briansk. Podľa údajov z roku 1926 v gubernii žilo 2 006 400 obyvateľov.

Spočiatku sa gubernia delila na 5 okresov, neskôr (1926) sa ich počet znásobil na 8. Gubernia zanikla 1. októbra 1929, keď sa jej územie včlenilo do Západnej oblasti RSFSR.

## Pozri aj
* Zoznam gubernií Ruskej sovietskej federatívnej socialistickej republiky

Kategória:Gubernie v Ruskej sovietskej federatívnej socialistickej republike
Potravinársky priemysel

**Potravinársky priemysel** alebo **potravinárstvo** je spracovateľské ekonomické odvetvie, ktoré sa zaoberá spracovaním poľnohospodárskych výrobkov z takzvanej prvovýroby hromadným spôsobom a masovou výrobou potravín. Pracovník v potravinárstve sa nazýva *potravinár*.

Od začiatku 20. storočia prešiel potravinársky priemysel búrlivým rozvojom na základe zvýšenia produktivity poľnohospodárskej produkcie postupnou mechanizáciou a od prvých mechanických a poloautomatických liniek sa rozvinul do plnoautomatizovanej masovej výroby a rozčlenenia na jednotlivé odbory potravinárstva. V posledných rokoch 20. storočia sa čiastočne vrátil k produkcii v malých sériách a diverzifikoval podľa prvovýroby na lokálne tradičné výroby, biopotravinárstvo a bezodpadové technológie spracovania potravín.

## Jednotlivé odbory potravinárskeho priemyslu na [[Slovensko|Slovensku]]
* mäsopriemysel
* priemysel mlieka a výroby syrov
* mlynský a pekárenský priemysel
* cukrovarnícky priemysel
* liehovarnícky priemysel
* pivovarnícky priemysel
* konzervárenský priemysel
* vinárstvo
* hydinársky priemysel
* cukrovinkárstvo
* škrobárne
* ovocinárstvo
* mraziarne a spracovanie rýb
* priemysel tukov a jedlých olejov
* výroba nealko nápojov a stáčanie minerálnych vôd


Kategória:Priemyselné odvetvia
Rusko-poľská vojna

**Rusko-poľská vojna** alebo **poľsko-ruská vojna** môže byť:

* vojenské ťaženie poľského kráľa a sedmohradského vojvodu Štefana Bátoriho proti ruskému cárovi Ivanovi IV. Hroznému v rokoch 15771582, súčasť livónskej vojny, pozri Livónska vojna
* Rusko-poľská vojna (1605 – 1618), súčasť obdobia Smuta na území západného Ruska
* Rusko-poľská vojna (1632 – 1634) alebo Smolenská vojna
* Rusko-poľská vojna (1654 – 1667)
* Poľsko-ruská vojna (1792)
* Kościuszkovo povstanie (1794), vojensko-národný odpor proti ruskému deleniu územia Poľska na čele s poľským generálom Tadeuszom Kościuszkom (* 1746† 1817)
Johan Elmander

**Johan Elmander** (* 27. máj 1981) je švédsky reprezentačný futbalový útočník. Profesionálnu kariéru začal v roku 1997 klube Holmalunds IF. Po sezóne prestúpil do Örgryte IS, ale v roku 2000 prestúpil do holandského klubu Feyenoord Rotterdam. Odtial bol dvakrát na hosťovaní. Prvýkrát do Djugardenu v sezóne 2002/2003 a druhýkrát do NAC Breda v sezóne 2003/2004. Nakoniec odišiel do Toulouse FC v roku 2006. V roku 2008 ho angažoval anglický klub Bolton Wanderers.

## Reprezentácia
V reprezentácii debutoval roku 2002 priateľskom zápase proti Grécku. Na majstrovstvách Európy nastúpil vo všetkých zápasoch. 

Kategória:Švédski futbalisti
Kategória:Hráči Brøndby IF
Kategória:Hráči Feyenoord Rotterdam
Kategória:Hráči Bolton Wanderers FC
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
Kategória:Hráči Majstrovstiev Európy vo futbale 2012
Zrážkový tieň

thumb|Ukážka zrážkového tieňa
**Zrážkový tieň** je „oblasť zníženého množstva atmosférických zrážok a nižšej početnosti ich výskytu, ktorá sa vytvára za prekážkou v rôznych mierach podnebia“.

Krajina ktorá leží na záveternej strane pohoria má menej zrážok, a preto hovoríme, že je v zrážkovom tieni. Typickým príkladom zrážkového tieňa je ten, ktorý vytvárajú Himaláje. Na ich južné úpätia fúka vlhký monzún, ktorý robí z týchto miest najvlhšie miesta Zeme (Čérapuňdží). Všetky zrážky sú totižto Himalájami zachytávané, a tým pádom spadnú len v týchto oblastiach. Na sever od Himalájí (v ich zrážkovom tieni) sa naopak nachádzajú púšte (Gobi, Taklamakan).

## Referencie


Kategória:Meteorológia
George Abbot

**George Henry Abbot** (* 3. august 1911†  31. december 1996) bol kanadský hokejový brankár, ktorý hral za tím Boston Bruins. Odchytal jeden zápas v sezóne 1943/44, v ktorom dostal 7 gólov.

## Hráčska kariéra

## Externé odkazy
* 

Kategória:Kanadskí hokejisti
Kategória:Kanadskí hokejoví brankári
Kategória:Hráči Boston Bruins
Kategória:Osobnosti z Ontária
Mirko Kokotović

**Mirko Kokotović** (* 15. apríl 1913, Lukavac, Rakúsko-Uhorsko, dnes Bosna a Hercegovina – † 15. november 1988, Záhreb) bol chorvátsky futbalista, ktorý počas svojej kariéry reprezentoval Juhosláviu a Chorvátsko.

Za reprezentáciu Juhoslovanského kráľovstva odohral 23 zápasov a strelil 4 góly. Počas existencie Nezávislého štátu Chorvátsko odohral 15 zápasov a strelil dva góly. Po ukončení aktívnej kariéry pôsobil ako tréner.

Kategória:Chorvátski futbalisti
Kategória:Juhoslovanskí futbalisti
Kategória:Chorvátski futbaloví tréneri
Kategória:Juhoslovanskí futbaloví tréneri
Kategória:Hráči Građanski Záhreb
Kategória:Hráči NK Dinamo Záhreb
Scroll Lock

**Scroll Lock** je kláves na väčšine počítačových klávesníc. Funkcia záleží od použitého programu.

Kategória:Počítačové klávesy
Jindabyne

**Jindabyne** môže byť:

*mesto v Novom Južnom Walese v Austrálii, pozri Jindabyne (mesto)
*priehrada v Austrálii, pozri Jindabyne (priehrada)
*austrálsky film z roku 2006, pozri Jindabyne (film)
Jindabyne (mesto)

thumb|280px|Pohľad na Jindabyne a rovnomennú priehradu

**Jindabyne** (niekedy označované ako *Jinderboine*) je sídlo vo východnej Austrálii, v juhovýchodnej časti štátu Nový Južný Wales. Žije tu 369 obyvateľov (2006).

Leží na úpätí pohoria Snowy Mountains v nadmorskej výške  (čo ho radí medzi najvyššie položené sídla v Austrálii), na brehu vodnej nádrže Jindabyne, v blízkosti rieky Snowy River. Mesto je významným strediskom cestovného ruchu, k hlavným aktivitám v lete patrí rybolov a vodné lyžovanie na priehrade, v zimnom období je výhodou blízkosť k lyžiarskym strediskám (najmä Thredbo a Perisher Blue) v národnom parku Kosciuszko. 

Pôvodne mesto ležalo na území, ktoré je v súčasnosti zaplavené vodami priehrady, na dnešné miesto bolo prenesené v 60. rokoch. 

V meste a okolí sa natáčali dva filmy: Somersault (2004) a rovnomenný Jindabyne (2006).

## Referencie


## Iné projekty

## Externé odkazy
*Údaje o meste na fallingrain.com 
*Turistické informácie o meste  
*Jindabyne na smh.com 

Kategória:Sídla v Novom Južnom Walese
Situácia & Kachny

***Situácia & Kachny*** je na žiadosť fanúšikov vydaná reedícia starých demonahrávok skupiny Iné Kafe. Obsahuje takmer všetky skladby z albumov *[[Kachny]]* a *[[Situácia (album)|Situácia]]* (skladba „Európsky Raj“ sa na reedíciu nedostala).

## Zoznam skladieb
* **Situácia (1997)**
:1. "Zrkadlo" – 2:20
:2. "Situácia" – 3:19
:3. "Také Dni" – 3:47
:4. "Hrdinovia V Papučiach" – 3:09
:5. "Revolučná" – 1:45
:6. "Otázka" – 2:31
:7. "Sám Proti Všetkým" – 4:31
:8. "Biely Prášok" – 3:58
:9. "Fotbal" – 2:19
:10. "Problémy" – 2:22
:11. "Dobrá Rada" – 3:29
:12. "Ľudský Život" – 2:22

* **Kachny (1996)**
:13. "STV 20:05" – 0:14
:14. "Inštalatér" – 2:23
:15. "Leto Ne Ukrajine" – 3:56
:16. "Ženy" – 3:02
:17. "Škaredá Baba" – 1:39
:18. "Cheryl" – 3:48
:19. "Moldavsko Je Tu" – 3:52
:20. "Vodič MHD" – 3:40

## Skupina
* Marek "Cibi" Cibula – spev, vokály, zbory 1 – 12 (Situácia)
* Majo Chromý – spev, gitara, zbory 14; 16 – 18; 20 (Kachny)
* Vratko Rohoň – gitara, spev, vokály (15; 19)
* Mario "Wayo" Praženec – basa, zbory
* Dodo Praženec – bicie, zbory

Kategória:Albumy skupiny Iné Kafe
Kategória:Kompilačné albumy z 2002
Tík

**Tík** (angl. teak) je tropický strom z čeľade hluchavkovité, pochádzajúci z južnej a juhovýchodnej Ázie. Dosahuje výšku 30 – 40 metrov a na zimu zhadzuje listy. Popularity sa tíkové drevo dočkalo v rokoch 1950 a 1960, pretože sa využívalo pre prvky Dánskeho štýlu. Tíkový nábytok sa pre svoju jedinečnosť a elegantný vzhľad stal populárny a vyhľadávaný.

## Pestovanie a využitie
Tík ako strom rastie v Ázii – v Thajsku, Indonézii, Indii ale najmä v Barme, kde má pre svoj rast najlepšie podmienky. Po masovom využívaní a spracovaní tíkového dreva v 19. storočí sú tíkové lesy iba zlomkom toho svojej pôvodnej veľkosti. V súčasnosti je vývoz tohto dreva limitovaný vývoznými licenciami a spracováva sa predovšetkým drevo z plantáží v Indonézii.

Tíkové drevo sa používalo najmä na výrobu koloniálneho nábytku, momentálne však ide hlavne o výrobu vonkajšieho záhradného nábytku, palúb lodí a ďalších produktov, ktoré sú vystavené vplyvom počasia.
Z tíkového dreva sa tiež vyrábajú podlahy a dyhy na nábytok.

Významným spracovateľom tíkového dreva je India, ktorá z nej vyrába dvere, rámy okien, nábytok a stĺpy pre domy stavané v starom štýle. Mnoho typických anglických knihovní z koloniálnych území Indie a Barmy je postavených práve z tíkového dreva.

Hyblaea puera, hmyz žijúci v juhovýchodnej Ázii, je jediným škodcom tíkového dreva, ktorého húsenica sa týmto, ale aj iným bežným drevom v tejto oblasti živí.

## Výhody tíkového dreva
* nebýva napadnuté plesňou, termitmi ani inými škodcami
* je veľmi tvrdé, pevné, pružné a zachováva si svoju stabilitu vďaka vysokému obsahu olejnatých živíc
* zachováva si porovnateľnú hmotnosť s inými drevami
* odolá vplyvom počasia – slnečným lúčom, vetru, dažďu, snehu a dokonca i mrazu

## Galéria

Image:Teak (Tectona grandis) flowers in Anantgiri, AP W IMG 8803.jpg|Tíkové stromy v Ananthagiri Hills, Ándhrapradéš, India.
Image:Teak (Tectona grandis) flowers in Anantgiri, AP W2 IMG 8807.jpg|Tíkové kvety v Ananthagiri Hills
Image:Tree in new leaves (Tectona grandis) I IMG 8133.jpg|Tíkový strom Kalkate, Západné Bengálsko, India
Image:Tree (Tectona grandis) I IMG 6081.jpg|Tíkový strom v Kalkate
Image:Leaves I IMG 8820.jpg|Listy v Kalkate
Image:Fruit (Tectona grandis) I IMG 3434.jpg|Kvety v Kalkate
Image:Falling Leaves (Tectona grandis) I IMG 3427.jpg|Padajúce lístie v Kalkate
Image:Branches & falling leaves I IMG 6078.jpg|Konáre a padajúce lístie Kalkate
Image:Bark (Tectona grandis) I IMG 6079.jpg|Kmeň a kôra v Kalkate


## Referencie

Kategória:Hluchavkovité
Kategória:Listnaté stromy
Hrad Kost

**Kost** je jeden z najzachovalejších hradov vrcholnej gotiky v Čechách. Leží na katastrálnom území obce Libošovice (časť Podkost) v okrese Jičín v Královohradeckom kraji.

Na rozdiel od iných, dominantne sa vypínajúcich hradov, je Kost ukrytý v údolí pieskovcových skál Českého raja.

## Dejiny
Hrad bol postavený na pôdoryse nepravidelného päťuholníka v polovici 15. storočia Benešom z Vartembergu. Na konci storočia ho dostaval jeho syn Petr. Asi v roku 1414 získali hrad Zajícovia z Hazmburgu a vlastnili ho až do roku 1497.

V ďalšom období hrad viackrát zmenil svojich majiteľov. V rokoch 1497 - 1524 ho vlastnili Šelmberkovci, na panstvo ktorých ostala pamiatka vo forme Šelmberského paláca. Ďalšími majiteľmi boli Bibrštejnovci, vlastniaci hrad do roku 1551. Za ich panstva bol hrad renesančne prestavaný. V roku 1556 hrad pripadol rodu Lobkovicovcov, ktorí dali postaviť palác, hospodárske budovy a pivovar. Ďalším majiteľom bol v rokoch 1632 - 1634 známy vojvodca Albrecht z Valdštejna, ktorý plánoval prestavať hrad na rozsiahlu pevnosť. Realizáciu týchto zámerov však zmarila Valdštejnova smrť.
V priebehu tridsaťročnej vojny bol hrad obsadený Švédmi, ktorí odtiaľto strpčovali okolitému obyvateľstvu život.

Po druhej svetovej vojne bol hrad po vykonaní nutných reštaurátorských prác opravený a čiastočne adaptovaný na obrazovú galériu.

## Opis
Hradu dominuje päťposchodová hranolová Biela veža lichobežníkového pôdorysu, slúžiaca k obranným i obytným účelom. Je vsadená ho nárožného hradobného múru vybudovaného z pieskovcových kvádrov. Hrad má ešte menšiu valcovitú vežu z konca 14. storočia pri vnútornej stupnej bráne. Tri brány oddeľujú predhradie a nádvorie vnútorného hradu obklopeného vežovitým palácom, hradnou kaplnkou, sallou terrenou, Bielou vežou a obytnými Vartemberským a Šelmberským palácom. Vnútorný hrad chránili mohutné hradby s cimburím, okolo obiehal parkán a na okraji pieskovcových skál stálo ešte vonkajšie opevnenie.

Veľmi dobre zachovaný hrad je verejnosti prístupný a sú tu umiestnené zbierky rodiny Kinských, ktorým bol hrad v rámci reštitúcií v roku 1990 vrátený. Majiteľom je Giovanni Kinský dal Borgo, syn poslednej majiteľky.

Hrad bol v roku 2008 zaradený do zoznamu českých národných kultúrnych pamiatok. 

## Iné projekty

## Externé odkazy
*http://www.hrad-kost.cz/
*DoPřírody.com: Výlet na hrad Kost a do údolia Plakánek
*Podrobný popis histórie hradu
*Sprievodca hradom Kost - história, expozície, ubytovanie, fotografie, diskusie
*Virtuálna prehliadka

Kost
Kategória:Národné kultúrne pamiatky v Královohradeckom kraji
Kategória:Gotické stavby v Česku
Kategória:Libošovice
Kategória:Stavby v okrese Jičín
Hrad Křivoklát

right|250px|thumb|Hrad Křivoklát
**Křivoklát** je jeden z najznámejších gotických hradov v Čechách. Nachádza sa nad rovnomennou obcou Křivoklát v okrese Rakovník v Stredočeskom kraji.

Hrad, v stredoveku obľúbené kráľovské sídlo, stojí na ostrohu nad Rakovníckym potokom neďaleko jeho ústia do Berounky v romanticky ladenej lesnej krajine.

## Dejiny
V prvej písomnej správe z roku 1110 sa spomína ako lovecký drevený hrad českých kniežat. Jeho prestavbu na kamenný hrad podnietili časté návštevy kráľa Václava I. a jeho syna Přemysla Otakara II. V rokoch 1319 - 1323 tu svoje detstvo prežíval budúci kráľ Karol IV. I jeho syn Václav IV. sa na hrade s obľubou zdržiaval a podnikal lovecké výpravy do okolia. 

Posledná výrazná prestavba, ktorej výsledkom je dnešný vzhľad prebehla na konci 15. storočia, kedy v roku 1471 hrad vykúpil kráľ Vladislav II. Jagelovský a dal ho neskorogoticky prestavať.

Ako bol hrad významným sídlom českých kráľov, býval i väzením (napr. za Habsburgovcov). V roku 1643 hrad vyhorel a po nutnej oprave prišiel o svoju výstavnosť a klesol i jeho význam; stal sa iba správnym centrom panstva. V roku 1658 sa majiteľmi hradu stali Schwarzenbergovci, v rokoch 1685 - 1733 Valdštejnovci.

Hrad bol častým cieľom romantických maliarov a spisovateľov. Na prelome 19. a 20. storočia sa uskutočnila veľká rekonštrukcia hradu. V roku 1897 bolo v hradnej veži zriadené zemské múzeum, v roku 1929 sa Křivoklát po predaji poslednými majiteľmi Fürstenbergovcami stal majetkom štátu.

## Opis
Poloha hradu v krajine je neprehliadnuteľná. Exteriéru hradu výrazne dominujú štyridsaťdva metrov vysoká valcovitá Veľká veža (priemer 12 metrov) a hranolová tzv. Poschodová veža. Medzi nimi je trojkrídlový hradný palác s kaplnkou uzatvárajúcou hlavné nádvorie. Na dolnom nádvorí sa nachádza tzv. Hajtmanský dom. Priestoru dolného nádvoria dominuje priečelie hradného paláca s neskorogotickými obdĺžnikovými oknami a arkierom. 

Do interiéru je vstup z nádvoria vnútorného hradu. V severnom, tzv. kráľovninom krídle hradu sa nachádza unikátna fürstenberská knižnica s 27 000 zväzkami kníh. Najväčším priestorom hradu je tzv. kráľovská alebo veľká sieň, pochádzajúca z 13. storočia a prestavaná v 15. storočí, druhá najväčšia gotická sála v Čechách (po Vladislavskej sále na Pražskom hrade). K ďalším zaujímavým priestorom patrí rytierska sieň s expozíciou zbraní a neskorogotická hradná kaplnka so sieťovou klenbou a cenným mobiliárom (vzácny krídlový oltár a plastiky apoštolov).

Pre svoj nezastupiteľný vklad do histórie Čiech bol hrad Křivoklát v roku 1989 zaradený do zoznamu národných kultúrnych pamiatok.

## Iné projekty

## Pozri aj
* Zoznam národných kultúrnych pamiatok Českej republiky

Křivoklát
Kategória:Národné kultúrne pamiatky v Stredočeskom kraji
Bezděz (hrad)

**Bezděz** je zrúcanina gotického hradu nad obcou Bezděz v okrese Česká Lípa v Libereckom kraji. 

Jeden z najvýznamnejších českým hradov stojí na vyššom z dvoch kopcov vulkanického pôvodu tvoriacich dvojvrchol Bezdězu (Veľký Bezděz - 604 m n. m., Malý Bezděz - 577 m n. m.) 6 km juhovýchodne od mesta Doksy. 

## Dejiny
Hrad bol vybudovaný v rokoch 1265 - 1278 a za vlády Přemysla Otakara II. cisterciánsko-burgundskou stavebnou hutou ako reprezentačné kráľovské sídlo, správne stredisko rozsiahleho kráľovského panstva a pevnosť slúžiaca k obrane dôležitej obchodnej cesty do Zittau. 

Do historického povedomia sa v roku 1279, kedy tu bol správcom Českého kráľovstva a svojim poručníkom Otom V. Brandenburským väznený mladý český kráľ Václav II. so svojou matkou Kunhutou Uhorsku.

V 1. polovici 14. storočia vlastnil hrad rod Berkovcov z Dubé.
Význam hradu vyzdvihol i Karol IV., ktorý v roku 1350 vydal majestát zabraňujúci zastavovaniu hradu. Po bitke na Bielej hore sa jeho majiteľom stal Albrecht z Valdštejna, ktorý dal hrad nanovo opevniť. V roku 1642 hrad dobyli Švédi a obsadili ho. V roku 1662 bol Bezděz osídlený rádom montserratských benediktínov a premenený na pútnické miesto. Po zániku rádu v roku 1785 hrad začal pustnúť a jeho múry slúžili ako zdroj stavebného materiálu. Takto hrad pretrval až do 40-tych rokov 19. storočia, kedy sa pristúpilo k prvým pokusom na jeho záchranu. Bola zrekonštruovaná Veľká veža a obnovené zastrešenie objektu.

Hrad pre svoju polohu býval častým námetom vychádzok romantických umelcov (napr. Karel Hynek Mácha, Josef Mánes a i.) a stal sa i dejiskom opery Bedřicha Smetanu *Tajomstvo*. V roku 1868 sa tu uskutočnil pamätný tábor českého a nemeckého ľudu.

## Opis
Hrad je v súčasnosti v stave postupne rekonštruovaných zrúcanín. Z pôvodných objektov sa zachovali hradné múry s cimburím, štyridsať metrov vysoká Veľká veža (obvod 21 metrov, hrúbka muriva päť metrov), tzv. Čertova veža (výška 20 metrov, obvod 14 metrov, hrúbka muriva tri metre), hradný palác s ranogotickou kaplnkou v jeho východnej časti, budova purkgrófstva a časť hradieb z doby panstva Albrechta z Valdštejna. Na prístupovej ceste k hradu sa nachádzajú torzá kaplniek barokovej krížovej cesty.

Hrad bol v roku 1978 vyhlásený za národnú kultúrnu pamiatku.

## Referencie


## Pozri aj
* Zoznam národných kultúrnych pamiatok Českej republiky

## Iné projekty

## Externé odkazy
* Vyhliadka z veže - virtuálna prehliadka

Kategória:Hrady a zámky v Libereckom kraji
Kategória:Gotické stavby v Česku
Kategória:Národné kultúrne pamiatky v Libereckom kraji
Kategória:Stavby v okrese Česká Lípa
Kategória:Bezděz (okres Česká Lípa)
Bitka o Varšavu (1920)

**Bitka pri Varšave** (známa ako **Zázrak na Visle**; 13. august25. august 1920) predstavovala rozhodujúce stretnutie sovietsko-poľskej vojny medzi Poľskom a Ruskou sovietskou federatívnou socialistickou republikou.

Kategória:Sovietsko-poľská vojna
Kategória:Bitky v Poľsku
Kategória:Bitky v 1920
Thomas Sørensen

**Thomas Sørensen** (* 12. jún 1976, Fredericia, Dánsko) je dánsky futbalový reprezentačný brankár. 

## Kariéra

Profesionálnu kariéru začal v roku 1994 v klube Obensel BK, ale neodohral tam ani jeden zápas. Dvakrát bol na hosťovaní, prvýkrát v klube Vejle BK roku 1996. Druhýkrát v klube Svendbork FB v sezóne 1997-98. Odohral tam 50 zápasov. V roku 2003 ho angažoval anglický klub Sunderland AFC. Odohral 5 sezón a v roku 2003 prestúpil do ďalšieho anglického klubu Aston Villa. Od roku 2008 hrá za nováčika prvej anglickej ligy Stoke City FC. A dokázal sa s ním prekvapivo udržať v prvej anglickej lige,keď skončili na dvanástom mieste.  

## Reprezentácia

V reprezentácii za Dánsko debutoval v novembri 1999. Na EURO 2000 bol náhradníkom za Petra Schmeichela, ale na majstrovstvách sveta v roku 2002 bol jednotkou a oporou mužstva. Dáni vyhrali skupinu pred Francúzskom, Senegalom a Uruguajom. Ale v osemfinále proti Anglicku dostal až tri góly a jeden po vlastnej chybe.  

## Externé odkazy
* Sørensen na NFT.com 

Kategória:Dánski futbalisti
Kategória:Hráči Majstrovstiev sveta vo futbale 2010
Gianluca Pessotto

**Gianluca Pessotto** (* 11. august 1970, Latisana) je bývalý taliansky futbalista, ktorý hral na Majstrovstvách sveta 1998 a Majstrovstvách Európy 2000.

## Pád z okna
Počas Majstrovstiev sveta 2006 vypadol z okna budovy Juventusu Turín z posledného poschodia. Podľa svedkov bol po dopade pri zmysloch a držal v ruke ruženec. Lekár Juventusu Turín povedal, že Pessotto trpel depresiami. Zo zranení sa liečil 10 týždňov. Vo februári 2007 dementoval chýry o tom, že to bol pokus o samovraždu. Podľa neho to bola  neštastná náhoda. Podľa policajnej verzie Pessotto vyliezol na parapet a z 15 metrovej výšky skočil s ružencom v ruke na dve zaparkované autá.

## Referencie


Kategória:Narodenia v 1970
Kategória:Talianski futbalisti
Kategória:Hráči Majstrovstiev sveta vo futbale 1998
Kategória:Hráči Majstrovstiev Európy vo futbale 2000
Kategória:Hráči Juventus FC
Kategória:Hráči Torino FC
Kategória:Hráči Hellas Verona FC
Kategória:Hráči Bologna FC 1909
Kategória:Nositelia Radu za zásluhy Talianskej republiky
Korytina

**Korytina** je potok na hornej Orave, v západnej časti okresu Námestovo. Je to ľavostranný prítok Juríkovho potoka, meria 2,2 km a je tokom V. rádu.

## Prameň

Tečie v Oravských Beskydách, v geomorfologickom podcelku Ošust, kde pramení na južnom svahu vrchu Úšust (1 155,4 m n. m.) v nadmorskej výške cca 1 020 m n. m., na katastrálnom území obce Zákamenné.

## Opis toku

Od prameňa tečie sprvu smerom na juhovýchod, zľava priberá prítok z juhovýchodného svahu Úšustu a pokračuje severojužným smerom. Zľava ďalej priberá prítok z juhovýchodného úpätia Úšustu, sprava prítok z JJV úpätia Úšustu a mení smer toku na JJV. Z ľavej strany potom priberá prítok vznikajúci západne od Koválovho vrchu (960,6 m n. m.) a následne z tej istej strany aj svoj najdlhší prítok, Breznický potok. Odtiaľ už tečie k ústiu smerom na juh a na styku Oravských Beskýd s Podbeskydskou vrchovinou sa VSV od chaty Kohútik, na katastrálnom území obce Zákamenné, vlieva v nadmorskej výške približne 764 m n. m. do Juríkovho potoka.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravských Beskydách
Kategória:Vodné toky v okrese Námestovo
Kamboi Eagles

**Kamboi Eagles** je jeden z popredných sierraleonských futbalových klubov, ktorý hrá Sierra Leone League. Klub bol založený v roku 1956 v meste Kenema. Domácim štadiónom je Kenema Town Field, ktorý má kapacitu 3 000 divákov. Najväčší rivali klubu sú Diamond Stars a mestský rival Gem Stars. 

V klube hrával aj známy reprezentant Sierra Leony Paul Kpaka, ale prestúpil do belgického klubu KSV Roeselare.

Kategória:Sierraleonské futbalové kluby
Kategória:Futbalové kluby založené v 1956
Krkoškovský potok

**Krkoškovský potok** je krátky potok na hornej Orave, v najzápadnejšej časti okresu Námestovo. Je to ľavostranný prítok Juríkovho potoka, meria 1 km a je tokom V. rádu. Niekedy sa označuje ako *Krkošková*.

## Prameň

Tečie v Oravských Beskydách v geomorfologickom podcelku Ošust, kde pramení na východnom svahu Krkoškule (1 023,5 m n. m.) v nadmorskej výške približne 970 m n. m., v blízkosti štátnej hranice s Poľskom.

## Opis toku

Tečie juhojuhozápadným smerom úpätím masívu Vysokej Magury (1 115,2 m n. m.) na ľavom brehu. Na dolnom toku priberá krátky ľavostranný prítok z juhozápadného svahu Vysokej Magury a SSZ od osady Tanečník, na katastrálnom území obce Zákamenné, sa v nadmorskej výške 864,8 m n. m. vlieva do Juríkovho potoka.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravských Beskydách
Kategória:Vodné toky v okrese Námestovo
Vojny v Pacifiku

**Vojna v Pacifiku** môže byť:

* ozbrojený konflikt medzi Čile a vojskami Peru a Bolívie v rokoch 1879 až 1883, pozri vojna o Pacifik
* bojisko prvej svetovej vojny v Tichom oceáne a Ázii v rokoch 1914 – 1918, pozri Vojna v Pacifiku a Ázii (1. svetová vojna)
* bojisko druhej svetovej vojny v Tichom oceáne v rokoch 1937 – 1945, pozri Vojna v Pacifiku
Karí

thumb|Korenie karí

**Karí** (-kodifikovaný tvar) alebo **kari** (angl. *curry*) je zmes viacerých druhov ostrého korenia najmä indického pôvodu používaná na prípravu pokrmov. 

Pôvodne to je tamilské označenie pokrmu, ktoré pripomína ragú, teda kúsky mäsa, ryby alebo zeleniny v omáčke; v tomto význame je pojem dnes rozšírený v celej Indii. Počas koloniálnej nadvlády však Briti začali tento pojem používať pre korenie, ktoré sa na prípravu tohto pokrmu používa. Keď sa toto korenie dostalo do Európy, ostalo toto nesprávne označenie. V Indii a celej juhovýchodnej Ázii sa dodnes týmto pojmom rozumie iba pokrm, korenie sa označuje ako *masálá* (ako kari sa vyrába len pre export).

## Pokrm
Pokrm kari je istým druhom ragú, teda rôzne druhy na malé kúsky nakrájaného mäsa, ryby alebo zeleniny, podávané väčšinou v hustej omáčke, ako príloha slúži ryža alebo indický chlieb.

## Korenie
Korenie, ktoré sa na prípravu týchto pokrmov používa, teda masálá, je rozdielne od oblasti k oblasti, ako aj od mesta k mestu. Možno ho kúpiť pripravené v obchode.

Zloženie je veľmi premenlivé, najčastejšie obsahuje kurkumu, čierne korenie, čili, kardamón, koriander, ďumbier, rascu, muškátový kvet, škoricu a iné.

## Referencie


## Iné projekty

Kategória:Koreniny
Peter Bašista

**Peter Bašista** (* 6. apríl 1985, Prešov) je slovenský futbalista, ktorý hrával za corgoňligový klub Tatran Prešov. Ako 16-ročný hrával za Tatran Prešov 1. ligu. Neskôr hrával v MFK Košice, kde sa postupne stal aj kapitánom tímu.

V apríli 2008 mu lekári zistili, že ložisko virózy prechladnutia sa prenieslo na srdcový sval. Mal zakázané vykonávať akúkoľvek zvýšenú telesnú námahu.
Koncom septembra 2008 mu lekári povolili plnú záťaž. 4. novembra toho istého roku už odohral prvý zápas po zdravotných problémoch. Bolo to vo štvrťfinále Slovenského pohára proti ViOnu Zlaté Moravce.

## Klubová kariéra

## Referencie


## Externé odkazy
* Peter Bašista  na mfkkosice.sk

Kategória:Osobnosti z Prešova
Kategória:Slovenskí futbalisti
Kategória:Hráči 1. FC Tatran Prešov
Kategória:Hráči MŠK Žilina
Kategória:Hráči MFK Košice
Breznický potok (prítok Korytiny)

**Breznický potok** je potok na hornej Orave, v západnej časti okresu Námestovo. Je to ľavostranný prítok Korytiny, meria 1,2 km a je tokom VI. rádu.

## Prameň

Tečie v Oravských Beskydách, v geomorfologickom podcelku Ošust, kde pramení na severozápadnom svahu Koválovho vrchu (960,6 m n. m.) v nadmorskej výške približne 915 m n. m., na katastrálnom území obce Zákamenné.

## Opis toku

Od prameňa až k ústiu tečie výlučne juhozápadným smerom. Na hornom toku priberá krátky ľavostranný prítok z juhozápadného svahu Koválovho vrchu. Do Korytiny sa vlieva severozápadne od osady Pribišská, na katastrálnom území obce Zákamenné, v nadmorskej výške cca 787 m n. m. Preteká neobývaným, husto zalesneným územím CHKO Horná Orava západne od Zákamenného (do ktorého chotára prináleží) a severne od Oravskej Lesnej.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravských Beskydách
Kategória:Vodné toky v okrese Námestovo
Andy Aitkenhead

**Andrew „Andy“ Aitkenhead** (* 6. marec 1904, Glasgow, Škótsko – † 21. október 1968) bol kanadský hokejový brankár ktorý hrával od roku 1932 do roku 1935 v klube New York Rangers. Za Rangers odohral 106 zápasov – 6&nbsp;570 minút. 47 z nich vyhral a 43 prehral, 16 zápasov remizoval. Spolu dostal 257 gólov s priemerom 2,35 gólu na zápas. V 11 zápasoch vychytal čisté konto. V play-off odohral 11 zápasov a vyhral Stanley Cup v roku 1933.

Kategória:Kanadskí hokejisti
Kategória:Kanadskí hokejoví brankári
Kategória:Hráči New York Rangers
Kategória:Víťazi Stanleyho pohára
Kategória:Osobnosti z Glasgowa
Poloker

200px|right
**Poloker** (iné názvy: **polodrevina**, **hemilignida**, **semilignida**, **hemixyla**; lat. *suffrutex*, *sufrutex*, *subfrutex*) je cievnatá rastlina, ktorá sa od kra líši tým, že nepriaznivé obdobie (zimu) prečkáva len približne 10 – 20 centimetrová zdrevnatelá stonka. Ostatná časti stonky sú bylinné a na zimu odumierajú. Mávajú menšiu výšku než ker.

## Odkazy

Kategória:Dreviny
Kategória:Polokry
Fytoremediácia

**Fytoremediácia** je jedna z foriem bioremediácií a označuje metódy (napr. fytoextrakcia, fytotransformácia) čistenia prostredia (pôdy alebo vody) pomocou rastlín. Rastliny, ktoré prijímajú a následne ukladajú (alebo premieňajú v netoxické zlúčeniny) vo svojich pletivách a orgánoch väčšie množstvá kovov, nazývame hyperakumulátory. Jedince majú danú (druhovo špecifickú) vlastnosť vyvinutú často v dôsledku selekčného tlaku na území, v ktorom žijú (a ktoré je dlhodobo kontaminované príslušným kovom). Toxický substrát im neuškodí, pretože sa dokonale adaptovali na kontamináciu špecifickými biochemickými reakciami a fyziologickými procesmi. 
Príkladom sú rastliny z čeľade Salicaceae, ktoré intenzívnym rastom a vysokou rýchlosťou transpirácie dokážu extrahovať (fytoextrakcia) rôzne látky z prostredia (aj toxické). 
Prijaté látky sú buď uložené do pletív a orgánov, alebo sú metabolizované na rôzne netoxické látky (fytotransformácia). 
Nastáva však problém, čo urobiť s rastlinami alebo ich časťami, v ktorých sú uložené toxické látky z pôdy (alebo vody). Jednou z možností je recyklovanie deponovaných toxických kovov.
Fytoremediácia je proces, ktorý je nielen že ekonomicky najvýhodnejší, ale je tiež často iba jediným spôsobom dekontaminácie prostredia. 
Okrem rastlín z čeľade Salicaceae sa využívajú aj rastliny z iných čeľadí (Brassicaceae, Fabaceae, Asteraceae…). Fytoextrakcia sa nemusí týkať len toxických kovov, ale aj pesticídov, rozpúšťadiel, olejov, dokonca aj ropy.

## Výhody a nevýhody
* **Výhody**:
** náklady spojené s fytoremediáciou sú oveľa nižšie, ako by stáli jednotlivé kroky klasického ozdravovania prostredia in situ a ex situ
** rastliny môžu byť pravidelne monitorované (ľahko detegovateľné zmeny v ich raste a vývine kvôli makroskopickým štruktúram)
** možnosť ozdravenia prostredia a zároveň znovuvyužitia dostupných kovov (spoločnosťami špecializovanými na tzv. “phytomining”)
** jednoznačne ide o metódu, ktorá nijako nepoškodzuje životné prostredie a predstavuje minimálne zásahy do prírodného prostredia (v závislosti od lokality a typu znečistenia)
* **Nevýhody**:
** fytoremediácia je limitovaná veľkosťou plochy znečisteného územia a dosahom koreňov rastlín
** pomalý rast rastlín (hlavne drevín)
** ani s využitím rastlín-hyperakumulátorov nie je možné zabrániť vyplaveniu toxických látok do podzemných vôd pri ich vyššej koncentrácii v pôde (tu už musia prebehnúť iné opatrenia spojené s odstránením kontaminovanej časti pôdy inými metódami podľa typu znečistenia)
** prežitie rastlín je ovplyvnené toxicitou kontaminovanej pôdy
** možnosť preniknutia kontaminantov do potravného reťazca cez primárnych konzumentov do ďalších úrovní

## Príklady hyperakumulátorov kontaminantov
** slnečnica ročná (*Helianthus annuus*): arzén (As) a urán (U)
** peniažtek alpínsky (*Thlaspi caerulescens, Brassicaceae*): kadmium (Cd) a zinok (Zn)
** kapusta sitinová (*Brassica juncea, Brassicaceae*) a ambrózia palinolistá (*Ambrosia artemisiifolia, Asteraceae*): olovo (Pb)
** transgénne rastliny obsahujúce gény bakteriálnych enzýmov: polychlórované bifenyly (PCB), ortuť (Hg) a i.

Kategória:Botanika
Kategória:Fyziológia rastlín
Liga (strana)

**Liga** je mimoparlamentná občiansko-liberálna strana na Slovensku v rokoch 2008 až 2011. Jej pokračovaním je strana PRIAMA DEMOKRACIA.

## História
Zakladajúcimi členmi strany sú zo známych osobností napríklad Robert Nemcsics a Juraj Liška.
Prípravný kongres strany sa uskutočnil 28. septembra 2008 v Trenčianskych Tepliciach. Strana bola zaregistrovaná na Ministerstve vnútra 5. decembra 2008. Ustanovujúci kongres sa konal 28. februára 2009 v Bratislave.

## Vedenie strany
* Robert Nemcsics – predseda
* Erika Nižňanská – podpredseda
* Dagmar Skačanová – podpredseda
* Pavol Derkay – podpredseda
* Pavol Hanzlík – podpredseda

## Volebné preferencie
Volebné preferencie strany boli také nízke, že ich Štatistický úrad Slovenska do marca 2009 nezaznamenával. Od apríla 2009 preferencie podľa agentúry Focus.  

Hrubo vyznačené preferencie znamenajú prekročenie hranice 5 % potrebnej na vstup do parlamentu. 

## Volebné výsledky
Volebné výsledky z volieb do Národnej rady SR a Európskeho parlamentu, v ktorých sa zúčastnila strana Liga.

## Referencie

## Pozri aj
* PRIAMA DEMOKRACIA

## Externé odkazy
* oficiálna stránka strany 
* Liga v registri strán MV SR 

Kategória:Politické strany na Slovensku – funkčné
Liga

**Liga** môže byť:
* združenie, zväz, aliancia, spolok
*v športe: dlhodobá súťaž v nejakom športovom odvetví, pozri liga (šport)
*liberálna strana na Slovensku, pozri Liga (strana)
Omnibus (doprava)

thumb|Omnibus v Londýne
[thumb|Omnibus v [Paríži na prelome 18. a 19. storočia]]
[thumb|Turistický omnibus v [Antverpy|Antverpách v Belgicku]]
**Omnibus** je (v slovenčine dnes zriedkavé) označenie pre nekoľajové vozidlo na hromadnú prepravu väčšieho počtu osôb. V užšom zmysle a pôvodne je to označenie pre nekoľajové vozidlo (koč) ťahané koňmi, určené na verejnú dopravu po stanovenej trase (konský omnibus). Neskôr existoval aj parný omnibus a predstavoval predchodcu linkového autobusu a trolejbusu. 

## Dejiny
Prvý omnibus sa objavil v roku 1662 v Paríži, kde Blaise Pascal používal 8 miestny koč, ťahaný koňmi. Prvým, kto využil tento spôsob prepravy osôb vo väčšom rozsahu, bol Stanislaus Baudry v meste Nantes vo Francúzsku. V roku 1823 začal prevádzkovať pravidelnú linku, ktorá končila pri obchode s názvom *Omnes Omnibus*. Časť jeho názvu (v preklade z latinčiny *všetko všetkým*) prevzal Baudry na pomenovanie svojej služby, zásluhou čoho sa slovo *omnibus*, neskôr skrátene *bus* zaužívalo pre prostriedky hromadnej prepravy osôb.

Parné omnbusy začali jazdiť v Londýne okolo roku 1830, od roku 1847 sa práve v tomto meste objavil aj prvý poschodový, koňmi ťahaný omnibus. Koncom 19. storočia (1895 a 1897) boli v Nemecku zavedené prvé autobusy so spaľovacím motorom, čím začali nahrádzať omnibusy s konským poťahom. Posledný omnibus ukončil prevádzku v Newmarkete v roku 1932.

V Prahe sa prvé omnibusy objavili v rokoch 1829-1830, neskôr slúžili na doplnkovú prepravu železníc, no v druhej polovici 19. storočia boli vytlačené električkami a neskôr aj autobusmi. Tento druh dopravy bol využívaný aj vo Vysokých Tatrách, kde zabezpečoval prepravu návštevníkov jednotlivých horských osád.

## Referencie


## Externé odkazy
* História dopravy v Prahe , Pražská informačná služba, 2007

## Iné projekty

Kategória:Mestská hromadná doprava
Sokratovský dialóg

**Sokratovský dialóg** (gr. Σωκρατικὸς λόγος alebo Σωκρατικὸς διάλογος) je literárny štýl prózy, ktorý sa vyvinul v Grécku na prelome 5. a 4. storočia pred Kr.  Zachoval sa nám v dialógoch Platóna a niektorých dielach Xenofóna, v ktorých rečníci diskutujú o morálnych a filozofických problémoch používajúc pri tom sokratovu metódu. Sokrates je v nich často hlavnou postavou.

Okrem Platóna a Xenofóna písali sokratovské dialógy aj Antisténes, Aeschines z Fétosu, Faidón z Elidy, Eukleides z Megary, Šimon obuvník, Teokritos a Aristoteles. Cicero napísal v latinčine podobné dialógy rozoberajúc v nich filozofické a rečnícke problémy (napríklad De re publica).

## Diela
### Platón
Vo všeobecnosti sa všetky skoré Platónove dialógy považujú za sokratovské. Okrem nich sa k nim priraďujú aj niektoré staršie.


* *[[Alkibiades prvý]]*
* *[[Alkibiades druhý]]*
* *[[Obrana Sokratova]]*
* *[[Kratylus]]*
* *[[Epinomis]]*
* *[[Eutyfron]]*
* *[[Charmides]]*
* *[[Kriton]]*
* *[[Parmenides]]*
* *[[Teaitetos]]*
* *[[Hippias väčší]]*
* *[[Hippias menší]]*
* *[[Ion]]*
* *[[Laches]]*
* *[[Lysis]]*
* *[[Menon]]*
* *[[Protagoras (dialóg)|Protagoras]]*
* *[[Faidon (dialóg)|Faidon]]*
* *[[Sofista (dialóg)|Sofista]]*
* *[[Kritias (dialóg)|Kritias]]*
* *[[Štát (dialóg)|Štát]]*
* *[[Symposion (dialóg)|Symposion]]*
* *[[Timaios]]*
* *[[Filebos]]*
* *[[Faidros]]*
* *[[Eutydemos]]*
* *[[Gorgias (dialóg)|Gorgias]]*
* *[[Štátnik (dialóg)|Štátnik]]*


### Xenofón
* *[[Symposion (Xenofónov dialóg)|Symposion]]*
* *[[Sokratova Obhajoba]]*
* *[[Hierón]]*
* *[[Spomienky na Sokrata]]*

### Cicero
* *[[De re publica]]*

## Zdroj
* 

Kategória:Sokrates
Kategória:Platonizmus
Kategória:Platónove dialógy
Virpi Kuitunenová

**Virpi Kuitunenová** (* 20. máj 1976, Kangasniemi, Fínsko) je fínska bežkyňa na lyžiach.

## Ocenenia

Je držiteľkou bronzovej medaily zo zimnej olympiády 2006, ktorú získala spolu s Aino Kaisou Saarinenovou v tímovom šprinte. Na majstrovstách sveta v klasickom lyžovaní 2007 sa stala najúspešnejšou športovkyňou. Získala 3 zlaté medaily, ku ktorým pridala jednu bronzovú. V zbierke má aj jednu zlatú medailu z Lahti z roku 2001 a jednu striebornú z   Oberstdorfu z roku 2005. Vyhrala prvý ročník Tour de Ski. V tom druhom obsadila druhé miesto. V roku 2007 získala ocenenie najlepšia športovkyňa Fínska.

## Dopingový škandál
Na majstrovstvách sveta 2001 v Lahti bola pozitívne testovaná na Hydroxyetyl. Odobratá jej bola strieborná medaila zo štafety a ako trest dostala dvojročný dištanc kvôli ktorému vynechala aj majstrovstvá sveta v severskom lyžovaní vo Val di Fiemme v roku 2003.

## Externé odkazy
* 

Kategória:Narodenia v 1976
Kategória:Fínski bežci na lyžiach
Omnibus

**Omnibus** môže byť:
*nekoľajový hromadný dopravný prostriedok, pozri omnibus (doprava)
*pravidelne opakovaný multiklientský a viactématický výskum, spravidla marketingový
*britský dokumentárny film, pozri Omnibus (film)
Kari

**Kari** alebo **karri** môže byť:
*v drevárstve: tvrdé, stredne ťažké drevo z trópov, ktoré sa používa v nábytkárstve, stavebníctve a podobne, pozri kari (drevo)
*v geografii: vlhký eukalyptový les s akáciami a kriakmi v juhozápadnej Austrálii, pozri kari (les)

**Kari** môže byť aj:
* zmes korení, pozri karí
* mesiac Saturnu, pozri Kari (mesiac)
* jazero v Arménsku, pozri Kari (jazero)
Plastinácia

**Plastinácia** je unikátna konzervačná metóda, ktorou možno preparovať celé ľudské telo alebo jeho jednotlivé časti. Túto metódu vyvinul a nechal si ju aj patentovať nemecký patológ Günter von Hagens. 

Pri plastinácii treba najprv odsať vodu z tkanív. Prostredníctvom difúzie sa voda nahradí acetónom, potom acetón vystrieda tekutá plastická látka, napr. silikónový kaučuk, ktorý neskôr stvrdne a dáva preparovanému predmetu konečnú podobu.

## Externé odkazy
* Grafický sprievodca zo Science Buzz
Euzebiusz Smolarek

**Euzebiusz Smolarek** alebo **Ebi Smolarek** (* 9. január 1981, Lodž, Poľsko) je poľský futbalový útočník. 

## Kariéra
Profesionálnu kariéru začal v roku 2000 klube Feyenoord Roterdam. V roku 2005 prestúpil do Borussie Dortmund. Po dvoch sezónach prestúpil do španielskeho klubu Racing Club de Santander. Od roku 2008 je na hosťovaní v anglickom klube Bolton Wanderers.

## Reprezentácia
Členom poľskej reprezentácie je od roku 2000. Hral na Majstrovstvách sveta 2006 v Nemecku, ale gólovo sa nepresadil. V kvalifikácii na majstrovstvá Európy 2008 bol najlepší strelec poľského mužstva s 9 gólmi. Na Eure 2008 nastúpil na všetky tri zápasy, ale strelecky sa nepersadil.

## Iné projekty

## Externé odkazy
*  Oficiálna webstránka 
* Euzebiusz Smolarek (90minut.pl) 

Kategória:Poľskí futbalisti
Kategória:Futbaloví útočníci
Kategória:Hráči Feyenoord Rotterdam
Kategória:Hráči Borussia Dortmund
Kategória:Hráči Racing de Santander
Kategória:Hráči Bolton Wanderers FC
Kategória:Hráči Polonia Warszawa
Kategória:Hráči Jagiellonia Białystok
Kategória:Hráči FA Premier League
Kategória:Osobnosti z Lodže
Hviezdne mestečko

thumb|Hviezdne mestečko v zime

**Hviezdne mestečko** () je sídlo mestského typu severovýchodne od Moskvy, ktoré vyrástlo okolo Strediska prípravy kozmonautov J. A. Gagarina od roku 1960. 

Počas sovietskej éry bol areál veľmi prísne strážený pred zvyškom sveta. Do roku 2009 bolo Hviezdne mestečko vojenským uzavretým sídlom, potom prešlo pod civilnú správu ako mestský okruh, pričom štatút uzavretého mesta bol zachovaný. Mnohí ruskí kozmonauti histórie a súčasnosti v meste žili a žijú so svojimi rodinami. Mestečko má svoju vlastnú poštu, vysokú školu, obchody, škôlky, kino, divadlo, športové a rekreačné zariadenia, železničnú stanicu a múzeum vesmírneho cestovania a prieskumu vesmíru.

## Galéria


Súbor:Ortstafel Star City.jpg|Nápis „Zviozdnyj“
Súbor:Bye bye Star City (5987607402).jpg|Jedna zo vstupných brán do mestečka
Súbor:20140524 Yuri Gagarin Cosmonaut Training 2324 (14295305986).jpg|Areál Strediska prípravy kozmonautov J. A. Gagarina
Súbor:Звездный городок - panoramio.jpg|Socha Jurija Gagarina
Súbor:Zvezdny-gorodok-4878.jpg|Hviezdne mestečko v noci
Súbor:Zvezdny-gorodok-4895.jpg|Jeden z činžiakov, v ktorých žijú kozmonauti s rodinami
Súbor:Zvezdny-gorodok-shop-4888.jpg|Obchod s potravinami
Súbor:Gazebo (5967152265).jpg|Altánok
Súbor:Star City Church (5967716380).jpg|Kostol Premenenia Pána v Hviezdnom mestečku
Súbor:Star City Surroundings (5968847365).jpg|Okolie mestečka



## Iné projekty

## Externé odkazy
* Oficiálna stránka  

## Zdroj

Kategória:Kozmonautika v Sovietskom zväze
Kategória:Kozmonautika v Rusku